《八月十三夜道士湖泛月》
宋代·蒲寿宬

万事廓悠悠，因贫得纵游。
天悭一样月，人有几中秋。
短笛芙蓉浦，芳尊杜若洲。
清狂欠拘束，谁恕道家流。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。